# Bosc Nacional Shoshone

El Bosc Nacional Shoshone o Bosc Nacional Xoixon (Shoshone National Forest) (pron.: /ʃoʊˈʃoʊniː/ és una àrea protegida que abasta 9.983,23 quilòmetres quadrats a l'estat de Wyoming (Estats Units). Amb planes d'artemisa, boscos densos d'avets i escarpades muntanyes, Shoshone representa una rica biodiversitat rarament trobada en cap àrea protegida. A més, tres grans cadenes de muntanyes travessen parcialment el bosc: les serralades Absaroka, Beartooth i Wind River.
El bosc va ser creat per una llei del Congrés dels Estats Units que va ser signada pel President Benjamin Harrison el 3 de març de 1891. Originalment es deia la Yellowstone Park Timber Land Reserve (Reserva de Terrenys de Fusta del Parc de Yellowstone) i llavors es va anomenar Shoshone el 1908. La zona va convertir així en el primer bosc nacional del país.
El Bosc Nacional Shoshone és administrat pel Servei Forestal dels Estats Units (U.S. Forest Service o USFS), una agència dins del Departament d'Agricultura dels Estats Units. El bosc es divideix en cinc districtes. La seva seu i un centre de visitants són a Cody (Wyoming). Hi ha oficines regionals de guardaboscos a Cody, Dubois i Lander.
Hi ha també cinc àrees salvatges al bosc on es prohibeix tota mena de desenvolupament, les quals cobreixen més de la meitat de la superfície de Shoshone. La Llei d'àrees salvatges de 1964 va millorar l'estat de protecció d'aquestes terres verges. Aquesta llei garanteix que no puguin haver modificacions humanes dins de les seves fronteres.

## Vegeu també

* Llista de boscos nacionals dels Estats Units

## Referències

* ↑ «Shoshone». Answers. [Consulta: 23 març 2013].
* ↑ Land Areas of the National Forest System As of September 30, 2011. Washington, DC: USDA Forest Service, 2012, p. 78 [Consulta: 18 abril 2013].
* 1 2 3 «Welcome to Shoshone National Forest». United States Department of Agriculture. [Consulta: 16 abril 2013].
* 1 2 3 West, Terry L. CENTENNIAL MINI-HISTORIES OF THE FOREST SERVICE. United States Department of Agriculture Forest Service, 1992 [Consulta: 18 abril 2013]. Arxivat 3 de juny 2013 a Wayback Machine.
* ↑ «Shoshone National Forest Districts». USDA Forest Service. [Consulta: 18 abril 2013].
* ↑ «Wapiti Ranger District». USDA Forest Service. [Consulta: 18 abril 2013].
* ↑ «Shoshone National Forest Offices». USDA Forest Service. [Consulta: 18 abril 2013].
* ↑ «Shoshone National Forest Districts». USDA Forest Services. [Consulta: 18 abril 2013].
* ↑ «Shoshone National Forest Special Places». USDA Forest Service. [Consulta: 18 abril 2013].
* ↑ «U.S. National Forest Campground Guide Shoshone National Forest». Moon Canyon Publishing, LLC. [Consulta: 18 abril 2013].
* 1 2 «The Wilderness Act of 1964 (16 U.S.C. §§1131-1136, Public Law 88-577, 78 Stat. 890)». Arxivat de l'original el 2013-08-21. [Consulta: 18 abril 2013].

## Bibliografia

* William J. Fritz. Roadside Geology of the Yellowstone Country. Mountain Press Publishing Company, Missoula, 1985. ISBN 0-87842-170-X.
* John O. Whitaker, National Audubon Society Staff. National Audubon Society Field Guide to North American Mammals. Knopf Publishing Group, New York, NY, 1996. ISBN 0-679-44631-1.
* Elbert L. Little. National Audubon Society Field Guide to North American Trees: Western Edition. Knopf Publishing Group, New York, NY, 1980. ISBN 0-394-50761-4.
* Robert Marshall M. Utley. After Lewis and Clark: Mountain Men and the Paths to the Pacific. Bison Books, Univ. of Nebraska Press, Lincoln, NE, 2004. ISBN 0-8032-9564-2.
* Rebecca Woods. Walking the Winds: A Hiking and Fishing Guide to Wyoming's Wind River Range. White Willow Publishing, Jackson WY, 1994. ISBN 0-9642423-0-3.